Kelemen Hunor: Guvernarea e compromisă. Cu așa jigniri nu vor reuși să guverneze împreună în interesul oamenilor
Președintele UDMR Kelemen Hunor a criticat vineri seara, în exclusivitate la Digi24, abordarea PNL cu privire la datele alegerilor. El spune că este inacceptabil ca liberalii să se răzgândească, după ce în martie au aprobat un calendar pentru întregul an. „E inacceptabil față de cetățeni și e inacceptabil față de partenerii din Coaliție, cei cu care guvernezi”. Referitor la scandalul din Coaliție liderul UDMR a afirmat că îi este greu să creadă că „într-o astfel de situație, cu așa jigniri, ei vor reuși să guverneze eficient, împreună, în interesul oamenilor”.